מקיף א' - הגימנסיה הריאלית ע"ש קררי, ראשון לציון

**עבודת מעבר לסיום כיתה י'**

**הנחיות כלליות:**

* יש להגיש את העבודה בתאריך 1/9/2023 למחנכי הכיתות אשר יעבירו אותה לרכז פיזיקה
* נא להקפיד על הגשה מסודרת

**נושא ראשון: קינמטיקה על קו ישר**

להלן 4 מושגים שלמדתם בפרק זה:

* העתק
* מהירות ממוצעת
* תאוצה
* תאוצת הנפילה החופשית

עבור כל אחד מהמושגים:

1. יש לרשום הגדרה של המושג
2. יש להביא דוגמה של תרגיל שבו יש שימוש במושג זה, לרשום את התרגיל ולפתור אותו.

**נושא שני: אופטיקה גאומטרית**

להלן 4 נושאים שלמדתם בלימודי האופטיקה הגאומטרית:

* החזרת אור וחוקי ההחזרה
* שבירת אור וחוק סנל
* החזרה פנימית מלאה
* נפיצת אור

עבור כל אחד מהנושאים:

1. יש להסביר את התופעה ולציין את החוקים הפיזיקליים הקשורים אליה.
2. יש לצרף צילום (אפשר תמונה מהאינטרנט) המתארת את התופעה. ליד כל צילום יש לרשום את המקור ממנו לקוח הצילום, לתת כותרת לצילום ולהסביר בקיצור מה רואים בו.

**בהצלחה!**